मै ‘अपने लोग’ को अपना सर्वश्रेष्ठ उपन्यास मानता हूँ ‘और जल टूटता हुआ’ को भी इसी के समकक्ष रखता हूँ. मैं कहना यह चाहता हूँ, मैं अपने हर प्रकार के लेखन से संतुष्ट हूँ. उपन्यास और आत्मकथा भी दी साहित्य को. एक लम्बी आत्मकथा है उपन्यास के रूप में जिसमें बचपन से लेकर आज तक के समय में व्याप्त परिवेश की विविधता का चित्रण हुआ है. यह मेरी राम कहानी नहीं है, यह एक सामाजिक दस्तावेज भी है. श्री लाल शुक्ल ने एक बार कहा था अरे मिश्र जी, तुम्हारी आत्मकथा तो शिक्षा जगत का इतिहास बन गई है. अगर आत्मकथा अपने जीवन की घटनाओं और प्रसंगों की कहानी-मात्र है, तब तो वह गौण मानी जाएगी.